AJORNAT AL 21 DE FEBRER. L’Auditori de Burjassot obri les portes a la solidaritat amb un concert de Mikel Izal, en benefici de les persones afectades per la Dana
2025-07-24

No ho ha dubtat ni un segon. L’Ajuntament de Burjassot rebia fa uns dies una telefonada molt especial, la del representant de Mikel Izal, artista disposat a oferir un concert en solidaritat amb les persones afectades per la Dana a València que demanava la seua col·laboració. Tal dit tal fet. El Consistori burjassoter ha cedit l’Auditori de la Casa de Cultura per a acollir esta actuació que tindrà lloc el dissabte 11 de gener de 2025.

L’Ajuntament s’ha posat a la disposició de l’artista i ha col·laborat en tot allò necessari perquè el concert siga una realitat i recapte els màxims fons possibles que es destinaran de manera íntegra a la Fundació Horta Sud (@fundaciohortasud) per a ajudar  a pal·liar els efectes de les inundacions patides a València.

Les entrades ixen hui, divendres 15 de novembre, a la venda a les 10.00 hores i poden obtindre’s, a un preu de 25€ PUNXANT ACÍ.

El “Concert per València” de Mikel Izal traurà a la venda 2500 entrades i no es cobrarà cap mena de gasto de gestió. També s’habilitarà una Fila 0 per a qui no puga assistir al concert però vulga col·laborar amb la seua aportació. Esta Fila 0 està també en l’anterior enllaç.